**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 120**

**din 26 septembrie 2024**

**privind aprobarea organizării concursului de proiecte de management în vederea ocupării funcției de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei**

**Consiliul Local al municipiului Câmpulung Moldovenesc, întrunit în ședința ordinară din data de** 26 septembrie 2024;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 29841 din 16.09.2024;

-Raportul de specialitate al Compartimentului resurse umane, înregistrat la nr. 29843 din 16.09.2024;

-Raportul de specialitate al Compartimentului juridic, înregistrat la nr. 29844 din 16.09.2024;

-Raportul de specialitate al Direcției economice, înregistrat la nr. 29845 din 16.09.2024;

-Avizul Comisiei de specialitate a Consiliului Local;

-Prevederile art. 3, art. 4 alin. (1), art.6 alin. (1) și art.16 și art.17 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare;

-Prevederile Ordinului Ministrului Culturii nr. 2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

-Hotărârea Consiliului local nr. 78 din 27 iunie 2024 privind aprobarea organigramei și statului de funcții pentru Muzeul “Arta Lemnului” Câmpulung Moldovenesc.

În temeiul art. 129 alin. (2) lit. a) și lit. d), alin. (7) lit.d) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**Se aprobă organizarea concursului de proiecte de management în vederea ocupării funcției de manager al Muzeului “Arta Lemnului” Câmpulung Moldovenesc.

**Art.2.**Se aprobă Regulamentul de organizare și desfășurare a concursului de proiecte de management, conform **Anexei nr.1.**

**Art.3.**Se aprobă caietul de obiective conform **Anexei nr 2.**

**Art.4.**Se aprobă condițiile de participare la concurs conform **Anexei 3.**

**Art.5.**Se aprobă bibliografia conform **Anexei nr.4.**

**Art.6.**Seaprobă componența comisiei de concurs (formată din trei membri), după cum urmează:

1.Alvirescu Ioana – Tatiana, reprezentant al Consiliului Local al municipiului Câmpulung Moldovenesc;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, specialist în domeniul de activitate al instituției;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, specialist în domeniul de activitate al instituției.

**Art.7.**Se aprobă componența comisiei de soluționare a contestațiilor (formată din trei membri), după cum urmează :

1.Lițu Nicolae, reprezentant al Consiliului Local al municipiului Câmpulung Moldovenesc;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, specialist în domeniul de activitate al instituției;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, specialist în domeniul de activitate al instituției.

**Art.8.**Secretariatul comisiilor de concurs și de soluționare a contestațiilor va fi asiguratde către un reprezentant al compartimentului de specialitate, un reprezentant al compartimentului juridic, un reprezentant al compartimentului economic și un reprezentant al compartimentului resurse umane din cadrul autorității.

**Art.9.**Numirea membrilor comisiei de concurs, comisiei de soluționare a contestațiilor și a celor din secretariatul comisiilor se va face prin dispoziția primarului municipiului Câmpulung Moldovenesc.

**Art.10.**Anexele nr. 1 – 4fac parte integrantă din prezenta hotărâre.

**Art.11.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Munteanu Mircea - Traian** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |